Juovlaoaffarávžžuhus

Girku Heahteveahkki gullá searvegottiide, ja riikkaidgaskasaš diakonála bargu lea min oktasaš ovddasvástádus. Oktan fástoákšuvnnain lea juovlaoaffar dán barggu geađgejuolgi, ja dat lea deaŧalaš go mii galgat máilmmi heđiid dustet. Dás vuollelis lea oaffarávžžuhus maid sáhttá lohkat ipmilbálvalusa dieđáhusaoasis dahje eará doaluin.

Loga olles, dahje dušše maŋimuš časká:

Maid don sávat juovllaide?

Mii sávvat ráfálaš máilmmi.

Mii sávvat čuovgadet boahtteáiggi buohkaide geat leat vásihan veahkeválddi, soađi ja vearrivuođa, leažžá dal Ukrainas, Gaskanuorttis, Sudanis dahje eará báikkiin máilmmis.

Mii sávvat ahte buot mánáin livčče seammá vejolašvuođat ja vuoigatvuođat gosa máilmmis dal riegádežžet.

ATTE DÁN JAGI DEAŦÁLEAMOS JUOVLASKEAŊKKA otná giittusoaffarin, mii manná dan bargui maid min searvegoddi doaimmaha ovttas Girku Heahtevehkiin duohtandahkat Ipmila ráhkisvuođa máilmmis. Ovttas mii gádjut heakkaid ja gáibidit vuoiggalašvuođa. Jos dus ii leat mielde ruhta, sáhtát vipps bokte addit nummar 2426ii.